‘రజాలి’ పోస్టల్ కవర్ విడుదలచెన్నై, మార్చి 29 (ఆంధ్రజ్యోతి): దాదాపు మూడు దశాబ్దాలుగా భారత సముద్ర తీరాన్ని డేగకళ్లతో పహారా కాసిన యుద్ధవిమానం టీయూ-142ఎం బుధవారం సేవల నుంచి విరమించింది. తమిళనాడులోని అరక్కోణం నౌకాదళ వైమానిక స్థావరం రజాలిలో దీనికి భారత నౌకాదళం ఘనంగా వీడ్కోలు పలికింది. నేవీ అధిపతి చీఫ్ అడ్మిరల్ సునీల్ లంబా సహా పలువురు నౌకాదళ అధికారులు ఈ కార్యక్రమంలో పాల్గొన్నారు. మొత్తం ఎనిమిది టీయూ-142ఎం విమానాలు మన నేవీ వద్ద ఉండగా వాటిలో ఐదింటిని గతంలోనే సేవల నుంచి తప్పించారు. తాజా బుధవారం మిగిలిన మూడింటిని కూడా డీకమిషన్ చేయడంతో ఈ స్క్వార్డన్ పూర్తిగా కనుమరుగైనట్లయింది. ఇక దీని స్థానంలో భారత నేవీ అధునాతన పీ-8ఐ యుద్ధవిమానాన్ని రంగంలోకి దించుతోంది. కాగా, అరక్కోణంలోని రజాలి స్థావరం రజతోత్సవాలను కూడా బుధవారం ఘనంగా నిర్వహించారు. ఈ సందర్భంగా ఇక్కడ విధులు నిర్వర్తించిన కమాండింగ్ అధికారుల పేర్లతో రూపొందించిన ‘రజాలి పోస్టల్ కవర్’ను నేవీ చీఫ్ అడ్మిరల్ సునీల్ లంబా ఆవిష్కరించారు. నాలుగేళ్లలో ఆరుసార్లు చైనా చొరబాటు ఈ వేడుకలో నేవీ చీఫ్ అడ్మిరల్ సునీల్ లంబా మాట్లాడుతూ గడిచిన నాలుగేళ్లలో చైనా తన జలాంతర్గాములతో ఆరుసార్లు మన సముద్ర జలాల్లోకి చొరబడిందని, తద్వారా భారత నౌకాదళ బలాన్ని రహస్యంగా పరిశీలించిందని అన్నారు. చైనా చొరబాట్లను అడ్డుకునేందుకు పటిష్ఠ చర్యలు తీసుకుంటున్నామని తెలిపారు.
‘rajali’ postal kavar vidudalachennai, marchi 29 (aandhrajyoti): daadaapu moodu dasaabdaalugaa bhaarata samudra teeraanni degakallatho pahara kaasina yuddhavimaanam teayuu-142em budhavaaram sevala nunchi viraminchindi. tamilanaadulooni arakkonam naukaadala vaimanika sthaavaram rajaalilo deeniki bhaarata naukaadalam ghanamgaa veedkolu palikindi. nevi adhipati cheef admiral suneel lamba sahaa paluvuru naukaadala adhikaarulu ee kaaryakramamlo paalgonnaaru. mottam enimidi teayuu-142em vimaanaalu mana nevi vadda undagaa vaatilo aidintini gtamlone sevala nunchi tappinchaaru. taja budhavaaram migilina moodintini kuudaa deakamishan cheyadamtho ee skwardon puurtigaa kanumarugainatlayindi. ika deeni sthaanamlo bhaarata nevi adhunaatana pee-8ai yuddhavimaanaanni rangamloki dinchutondi. kaga, arakkonamloni rajali sthaavaram rajatotsavaalanu kuudaa budhavaaram ghanamgaa nirvahinchaaru. ee sandarbhamgaa ikkada vidhulu nirvartinchina commanding adhikaarula paerlatho roopondinchina ‘rajali postal kavar’nu nevi cheef admiral suneel lamba aavishkarinchaaru. naalugellalo aarusaarlu chaina chorabaatu ee vedukalo nevi cheef admiral suneel lamba maatlaadutuu gadichina naalugellalo chaina tana jalaantargaamulato aarusaarlu mana samudra jalaalloki chorabadindani, tadwara bhaarata naukaadala balaanni rahasyamgaa pariseelinchindani annaru. chaina chorabaatlanu addukunenduku patishta charyalu teesukuntunnamani telipaaru.